Gòsos della Madonna del Rimedio
(Torpè e Lodé)

Divina consoladora
de nos afflittos mortales
da nos remediu in sos males
de su Remediu Segnora

1.
Aurora risplendente 
de sovranos candores
chi dissipas sos errores
de su peccadu insolente
faghe tottu custa zente
de grassias mereschidora 

Da nos ... 

2.
Funtana de abba divina
chi senza pena nen tediu
a tottus das su remediu
nen negas sa meighina
celeste grande Reina
de captivos redentora 

Da nos ... 

3.
Iris benignu vistosu
de sovrana influenzia
cun pietosa clemenzia
su mundu pienas de gosu
sende de ogni bisonzozu
sagrada benefattora 

Da nos ... 

4.
Segnora pro chi vidimus
chi ses rimediu in sos males
affligidos sos mortales 
su Remediu accudimus
su rimediu chi pedimus
nollu dias a d'ogn'ora 

Da nos ... 
	
5.
Remedia sos affligidos
remedia sos tribulados
de infortuniu aggravados
e de male perseghidos
iachi ses de sos naschidos
divina reparadora 

Da nos ... 

6.
Remedia sos peccadores
chi cun grande indolenzia
recusan sa penitenza
de perpretrados errores
assistilos cun favores 
sende de issos mediadora 

Da nos ... 

7.
Sos infirmos aggravados
de ogni male differente
cun prodigiosu accidente
si riconnoschen sanados
tottus t'istan obbligados
ti dan grassias a d'ogn'ora 

Da nos ... 

8.
Su remediu chi pedimus
in tanta necessidade
nollu det sa piedade
a sa cale ricurrimus
mentres benissimu ischimus
chi ses de grassias Dadora 

Da nos ... 

9.
A tie tottus Maria
recurrimus: ti invocamus
a tie nos affidamus,
salva custa Baronia
li sias salude e ghia
de Remediu Aurora 

Da nos... 

10.
Remediu tottus pedimus
Remediu ti domandamus
pro su Remediu giamamus
a su Remediu venimus
pro chi certamente ischimus 
esser de Remediu Aurora 

Da nos ...